b'\n_START_ARTICLE_\nSormikiharat\n_START_PARAGRAPH_\nSormikiharat on er\xc3\xa4s hiusten kihartamismenetelm\xc3\xa4, joka on ollut suosittu 1920\xe2\x80\x931930-luvuilla sek\xc3\xa4 1990-luvun lopulla Pohjois-Amerikassa ja Euroopassa._NEWLINE_Prosessissa hiuksia kierret\xc3\xa4\xc3\xa4n sormien ymp\xc3\xa4ri ja niit\xc3\xa4 kammataan vastakkaiseen suuntaan kiharoiden muodostumiseksi. Hiuksiin lis\xc3\xa4t\xc3\xa4\xc3\xa4n kosteusvoidetta kampauksen s\xc3\xa4ilytt\xc3\xa4miseksi._NEWLINE_Hiuskihartimet syrj\xc3\xa4yttiv\xc3\xa4t lopulta t\xc3\xa4m\xc3\xa4n kotikutoisen menetelm\xc3\xa4n._NEWLINE_Sormin kihartamista k\xc3\xa4ytet\xc3\xa4\xc3\xa4n yh\xc3\xa4 kuitenkin hiusten pit\xc3\xa4miseksi j\xc3\xa4rjestyksess\xc3\xa4 niit\xc3\xa4 muotoiltaessa. Useimmissa kampaamokouluissa sormin kihartamista opetetaan ja kokeillaan yh\xc3\xa4, koska se auttaa oppilasta hiusten muotoilussa ja suoristamisessa.'